La vida en cuatro lletres
#000000
La vida en cuatro lletres, un ensayu de divulgación científica, fai por responder a delles entrugues cimeres: ¿qué ye la vida?, ¿qué mos fai humanos?, ¿llevamos la felicidá escrita nos xenes? Garrando’l filu d’estes preguntes l’autor esbilla los momentos piqueros de la vida na Tierra, esplícamos cómo lleguemos hasta equí y por qué varies carauterístiques de nueso mos traxeron la enfermedá como amenaza mundial pa la felicidá. Dempués, entaína a falar sobre los estremaos llinguaxes de la vida, ente los que ta’l llinguaxe xenómicu de cuatro lletres que designen los cuatro componentes químicos del ADN: A d’adenina, C de citosina, G de guanina y T de timina. Amás, l’autor afonda nos qu’él mesmu llama elixires de felicidá nuevos, nes posibilidaes que la intelixencia artificial mos apurre p’algamar el bienestar emocional, y ufre una fórmula xenómica imperfeuta de la felicidá. El llibru zarra cola presentación de los cinco resclavos xenerales de la felicidá y catorce recomendaciones que van valimos bien pa caleyar pel planeta de los xenes.
#000011